Honderde KFC's gesluit weens hoendertekort | Maroela Media
'n KFC naby Ashford in Engeland. Foto: ANA via AP.
Verbruikers was Maandag uiters ontsteld toe sowat 900 KFC-wegneemetewinkels in die Verenigde Koninkryk (VK) en Ierland hul deure moes sluit weens 'n tekort aan hoender. Die maatskappy het om verskoning gevra en die blaam op "groeipyne" met hul nuwe afleweringsmaatskappy, DHL, geplaas.
KFC het reeds Sondag om verskoning gevra. Teen Maandag was sowat 300 takke volgens hulle weer oop, maar dit is steeds onduidelik wanneer die ander 600 ook sal oopmaak.
Die takke wat wel oop is, het net 'n beperkte spyskaart vir verkorte besigheidsure gebruik.
DHL, wat onlangs die KFC-kontrak by Bidvest Logistics oorgeneem het, het gesê "weens bedryfskwessies is 'n aantal aflewerings in onlangse dae onvolledig of vertraag."
Toe DHL in Oktober verlede jaar die kontrak teen die maatskappy QSL gewen het, het hulle beloof om die "grense te verskuif en 'n nuwe maatstaf vir die aflewering van vars produkte vir KFC daar te stel".
Ierland Verenigde Koninkryk
17 dood toe ashoop ineenstort
Ons in Suid-Afrika is gewoond dat die grense geskuif word. Presies soos in dié geval, in die verkeerde rigting.
Dit het in SA met my al 7keer gebeur.
Whaaaaaaaaa o hel die Metropolisie en Polisie gaan woedend wees. Waar gaan hulle nou etenstye uithang met die ampsmotors?
Bidvest Logistics is Suid-Afrikaans. Die Pommies se verdiende loon dat hulle sukkel?
1x het oop gemaak in Doornpoort PTA
WAT N GEMORS Kos v/d vorige dag word die volgend dag verkoop (hard en taai)die tjips is koud en proe oud